**Söngvar í nóvember 2019**

* **Í leikskóla er gaman**

Í leikskóla er gaman,

Þar leika allir saman.

Þau leika úti og inni,

Og allir eru með.

Þau hnoða leir og lita,

Þið ættuð bara að vita,

Hvað allir eru duglegir í leikskólanum hér!

ÁRSÓL!

* **Fingralagið (þumalfingur, hvar ert þú?)**

Þumalfingur, þumalfingur, hvar ert þú?

Hér er ég, hér er ég, góðan daginn, daginn, daginn.

Vísifingur, vísifingur, hvar ert þú?

Hér er ég, hér er ég, góðan daginn, daginn, daginn.

Langatöng, langatöng, hvar ert þú?

Hér er ég, hér er ég, góðan daginn, daginn, daginn.

Baugfingur, baugfingur, hvar ert þú?

Hér er ég, hér er ég, góðan daginn, daginn, daginn.

Litli fingur, litli fingur, hvar ert þú?

Hér er ég, hér er ég, góðan daginn, daginn, daginn.

* **Ba bú**

Ba, bú, ba, bú, brunabíllinn flautar.

Hvert er hann að fara?

Vatn á eld að sprauta - tss, tss, tss, tss!

Gerir alla blauta.

Mjá, mjá, mjá, mjá, mjálmar gráa kisa.

Hvert er hún að fara?

Út í skóg að ganga - uss, uss, uss, uss!

Skógarþröst að fanga.

Bí, bí, bí, bí, skógarþröstur syngur.

Hvert er hann að fara?

Burt frá kisu flýgur - víí, víí, víí, víí!

Loftin blá hann smýgur.

* **Dansar á pallinum (nafnalag)**

…... dansar á pallinum,

en ..…. skellihlær.

…… er á sokkunum

og ….... datt í gær.

…...keyrir bíl með …... í

og ..…. kastar bolta til ..….

(Nöfn barnanna sett í eyðurnar)

* **Söngvasveinar**

:,: Við erum söngvasveinar á leiðinni út í lönd :,:

Við leikum á flautu, á skógarhorn, á skógarhorn

leikum á flautu, fiðlu´ og skógarhorn.

Og við skulum dansa hopsasa, hopsasa, hopsasa

við skulum dansa hopsasa - HOPSASA

* **Drauga-, ljóna- og tröllalagið**

(Lag: Eitt skref til vinstri)

Hátt uppá loftinu þar búa draugar.

Draugapabbi, draugamamma og litli vasaklútur.

vÚh sagði draugapabbi,

vÚh sagði draugamamma

en hann litli vasaklútur sagði bara [hnerra].

Langt inní skóginum þar búa ljónin.

Ljónapabbi, ljónamamma og litli ljónsi fljónsi.

Arrr, sagði ljónapabbi,

arrr, sagði ljónamamma,

en hann litli ljónsi fljónsi sagði bara mjá.

Hátt uppí fjöllunum þar búa tröllin.

Tröllapabbi, tröllamamma og litli tröllirölli.

Bú sagði tröllapabbi,

bú sagði tröllamamma,

en hann litli tröllirölli sagði bara gúgú.

* **Kalli litli könguló**

Kalli litli könguló klifraði upp á vegg,

Þá kom rigning og Kalli litli féll!

Upp kom sólin og þerraði hans kropp,

Og Kalli litli könguló klifraði upp á topp!

* **Fimm litlir apar**

Fimm litlir apar sátu uppí tré

þeir voru að stríða krókódíl

„Þú nærð ekki mér!“

Þá kom hann herra Krókódíll

hægt og rólega og NAMM

Fjórir litlir apar

-sungið þar til allir aparnir eru búnir

* **Allur matur**

Allur matur á að fara
upp í munn og ofan í maga.
Heyrið það, heyrið það
svo ekki gauli garnirnar